סידנהם אדוארדס

סידנהם אדוארדס (באנגלית: Sydenham Teast Edwards; 1768 – 8 בפברואר 1819) היה מאייר של צמחים, ציפורים ובעיקר נודע בפרסום ספר מאויר על גזעי כלבים בבריטניה.

 ביוגרפיה 
אדוארדס נולד בשנת 1768 באוסק, מונמות'שייר, בנו של לויד פיטל אדוארדס, מנהל בית ספר ומנגן עוגב, ואשתו, מרי ריס, אחותו של הכומר, ריצ'רד ריס, שהשיא אותם ב-26 בספטמבר 1765. בנו הנוסף ריצ'רד ריס היה רופא מצטיין וכתב מספר עבודות בנושא רפואה.

לאדוארדס הצעיר היה כישרון מלידה לרישום וציור ובגיל 11 העתיק לוחות של ציורי צמחים להנאתו. מר דנמן ראה בשנת 1779 כמה מעבודותיו של אדוארדס. בהיותו חבר של הבוטנאי ויליאם קרטיס שפרסם כמה ספרים בוטניים וייסד מגזין בוטני חשוב, סיפר לו על הילד. קרטיס הכשיר את אדוארדס הן בוטניקה והן באיור בוטני.Davies, Raymond B. (2004). "Edwards, Sydenham Teast". Oxford Dictionary of National Biography. Oxford Dictionary of National Biography (online ed.). Oxford University Press

אדוארדס ייצר ציורי צמחים בקצב גדול: בין השנים 1787–1815 הוא ייצר למעלה מ-1,700 צבעי מים למגזין הבוטני בלבד. הוא אייר את האנציקלופדיה לגזעי כלבים בבריטניה שמכילה 1800 איורים של כלבים. כמו כן אייר במקביל כתבי עת בוטנאיים. הוא גם סיפק ציורים לאנציקלופדיות כמו Pantologia ו-Cyclopædia של ריס. הוא השלים מספר איורי תוכים בין השנים 1810–1812 שנרכשו על ידי אדוארד סמית-סטנלי, הרוזן מדרבי. אדוארדס נבחר כעמית האגודה הלינאית של לונדון בשנת 1804.Thomas, T. H. (1910). "Sydenham Edwards of Usk, painter and draughtsman of natural history". Transactions of the Cardiff Naturalists' Society. 43: 15–19.

עבודתו של אדוארדס עוררה השראה לקישוטי קרמיקה שנעשו על ידי מספר קדרים מרכזיים באותה תקופה.

הוא נקבר בכנסיית צ'לסי הישנה, לונדון.

באנדרטת זיכרון בכנסייה בה נקבר, כתוב כי היה "מגדיר נאמן של הטבע, מעטים שווים לו, אף אחד לא הצטיין כמוהו". המצבה נהרסה בהפצצות במלחמת העולם השנייה, אך הוחלפה.Davies, Kevin L. (2001). "The life and work of Sydenham Edwards FLS, Welshman, Botanical and Animal Draughtsman 1768-1819". Minerva: The Journal of Swansea History. 9: 30–58.

 גלריה 

 קישורים חיצוניים 

 הערות שוליים 

קטגוריה:בוטנאים בריטים
קטגוריה:מאיירים בריטים
קטגוריה:מאיירים מדעיים
קטגוריה:מאיירים בוטניים
קטגוריה:בריטים שנולדו ב-1768
קטגוריה:בריטים שנפטרו ב-1819